
Župan
Trg Edvarda Kardelja 1, 5000 Nova Gorica

Datum: 16.9.2026
Številka: 041-5/2026

Na podlagi 8. člena Zakona o volilni in referendumski kampaniji (Uradni list RS, št. 41/07, 103/07 – Zpol-D, 11/11, 28/11 – odl. US in 98/13) Mestna občina Nova Gorica
objavlja
POGOJE ZA BREZPLAČNO UPORABO PLAKATNIH MEST ZA REDNE VOLITVE V MESTNI SVET IN REDNE VOLITVE ŽUPANA
1. Mestna občina organizatorjem kampanje ponuja možnost pridobitve pravice do uporabe brezplačnih plakatnih mest v času rednih lokalnih volitev, ki bodo potekali v nedeljo, 15. novembra 2026. Brezplačna plakatna mesta dimenzije cca 1,00m x 0,70m (B1) bodo mogoča na naslednjih lokacijah in sicer:

· Na Kidričevi ulici v Novi Gorici (ob travniku pred Mestno občino Nova Gorica)
· Na ulici IX. Korpusa v Solkanu (pri marketu Solkan)
· Pri Supernovi (bivša Qulandija)

2. Organizatorji volilne kampanje naj vlogo z oznako:

· Redne lokalne volitve
          dostavijo najkasneje do srede 28.10.2026 do 13.00 ure na naslov: Mestna občina Nova Gorica, Trg E. Kardelja 1, Nova Gorica ali na elektrosnki naslov: mestna.obcina@nova-gorica.si.






3. Mestna občina Nova Gorica bo na podlagi prispelih vlog opravila žrebanje za določitev vrstnega reda na posameznih plakatnih mestih.
4. Javno žrebanje bo potekalo v sredo 28.10.2026 ob 14.00 uri v stekleni dvorani (I. nadstropje) stavbe Mestne občine Nova Gorica, Trg E. Kardelja 1, Nova Gorica.
5. Brezplačno plakatiranje bo mogoče od 29.10.2026 do vključno 15.11.2026.

